Začnem asi vecami do kuchyne. Keďže zbožňujem víkendové spoločne raňajky s priateľom tak som si vybrala dva stojančeky na vajíčka a to mynte nordic sky čo je krásna nebeská modrá farba a mynte english rose v ružovej pre mňa. Práve takéto doplnky krásne rozžiaria ráno.
Ďalšou vecou do kuchyne je aj keramický kalíšok flora ktorý je vhodný na poobednú kávu. Ja ho mám v šedej variante. Má objem 170ml čiže malá chutná káva ktorá najlepšie chutí pri knihe J
No a posledná vec je magnetka ktorá sa skvelo vyníma na chladničke a je na nej text My mom said follow your dreams. So I went back to bed (moja mama hovorila nasleduj svoje sny, tak som sa vrátila do postele) ktorý by som najradšej využila každú druhú sobotu keď musím ísť do práce :D
Ďalšou kategóriou ktorú vám chcem ukázať sú votívne sviečky village candle. Ja som si vybrala 3, ako prvú tu mám cozy cashmere čo je veľmi príjemná nevtieravá vôňa. Zmes čerstvej vône bielych kvetov, vanilky a vzácnych drevín. Hodí sa na príjemné jarné upršané večeri (áno zadeľujem si sviečky podľa počasia :D ). Takto nejako mi vonia čerstvo oprané návlečky a deky. Druhou je Hydrangea (hortenzia). Zmes hortenzie, hyacintu, ľalii a jemná vôňa jantáru ktorá pripomína prechádzku kvetinovou záhradou J A posledná je cherry blossom. Akože toto, to je úplný luxus. Neskutočná vôňa ktorá dokáže rozvoňať obývačku aj keď je len tak položená a zabalená. Celý čas som chodila okolo a premýšľala čo to tak vonia a to bola táto votívka. Jednoducho dokonalosť.
Do tejto kategórie by som ešte zahrnula francúzske mydlo heart ruža a pivonka, ktoré skončilo v mojej skrini. Pripomína mi to strašne jednu voňavku ale nemôžem si spomenúť aký, no krásne mi po ňom vonia oblečenie J